el en el el en en el el el el el el el el el el en fr el en el el el el en ca el el el el el el el en el el el en el el el es en es el es el es en el el el el el el el el el el el el el el el el el el el el el el en en fr en el
Τουρισμός: Με πολύ υψηλές πληρότητες ο Σεπτέμβριος – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Παρά το ότι διανύουμε το δεύτερο δεκαπενθήμερο του Σεπτεμβρίου, οι πληρότητες στα ξενοδοχεία σε δημοφιλείς προορισμούς θυμίζουν ακόμη καλοκαίρι. Αυτή είναι η εικόνα που μεταφέρουν στο Capital.gr επιχειρηματίες της αγοράς.
Η Σαντορίνη, όπως αναφέρει ο πρόεδρος της Ένωσης Ξενοδόχων Αντώνης Ηλιόπουλος, είναι γεμάτη. Οι πληρότητες για το δεύτερο δεκαπενθήμερο φτάνουν στο 95%, ενώ για τον Οκτώβριο είναι επίσης εντυπωσιακές και υπολογίζονται με βάση τις κρατήσεις πάνω από 85%, ίσως και στο 90%. Εξαιτίας της ζήτησης, η σεζόν θα διαρκέσει όπως υπολογίζεται μέχρι και τα μέσα του Νοεμβρίου.
Αντίστοιχα στην Κω, όπως σημειώνει η πρόεδρος των ξενοδόχων Κωνσταντίνα Σβύνου, οι πληρότητες εξελίσσονται πολύ ικανοποιητικά, αγγίζοντας το 80%, επισημαίνοντας μάλιστα πως έχει ήδη καλυφθεί η διαφορά σε σχέση με το 2019. Η ζήτηση δεν έχει μειωθεί και υπολογίζεται πως θα παραμείνει υψηλή μέχρι και τα μέσα του Οκτωβρίου. Η τελευταία πτήση τσάρτερ έχει προγραμματιστεί για τις 6 Νοεμβρίου.
Στην Κρήτη, ένας από τους προορισμούς που συγκεντρώνει μεγάλα μερίδια αφίξεων από το εξωτερικό, οι πληρότητες το Σεπτέμβριο φτάνουν το 85%, όπως τονίζει ο πρόεδρος της Ένωσης Ξενοδόχων Ηρακλείου Νίκος Χαλκιαδάκης. Οι ξενοδόχοι του νησιού βλέπουν υψηλή ζήτηση τουλάχιστον μέχρι τα μέσα του επόμενου μήνα.
Το πρώτο δεκαήμερο του φθινοπώρου βρίσκει το Νότιο Αιγαίο να σπάει το φράγμα των 4,5 εκατ. επιβατών συνολικά από το εξωτερικό. Αναλυτικότερα, μόνο την Ρόδο έχουν επισκεφθεί μέχρι σήμερα περισσότεροι από 2 εκατ. επισκέπτες μέσω διεθνών απευθείας πτήσεων. Η Κως βρίσκεται πολύ κοντά στο 1 εκατ., η Σαντορίνη στις 675.000 περίπου με αύξηση άνω του 50% σε σχέση με το 2019, η Μύκονος ξεπέρασε το μισό εκατομμύριο και το μικρότερο αεροδρόμιο της Καρπάθου τις 76.000.
Τον Αύγουστο στη Ρόδο προσγειώθηκα 509.503 επισκέπτες, στην Κω πάνω από 250.000 (256.479), η Σαντορίνη έφτασε τις 177.391 αφίξεις και η Μύκονος τις 146.833, με κάθε ένα από τα προαναφερόμενα νησιά να κινούνται ψηλότερα από τη χρονιά ρεκόρ του 2019. Με βάση τα στοιχεία του Αυγούστου, στα παραπάνω περιφερειακά αεροδρόμια του Νοτίου Αιγαίου επιτεύχθηκε αύξηση (14%) με ποσοστό μεγαλύτερο κατά 4,6% σε σχέση με την αύξηση της επιβατικής κίνησης στα 14 περιφερειακά αεροδρόμια της χώρας (9,4%).
Γεμάτη και η Αθήνα
Υψηλές πληρότητες καταγράφονται και στα καταλύματα της πρωτεύουσας, όπου παραδοσιακά η τουριστική κίνηση επανέρχεται τους μήνες του φθινοπώρου, ενώ έχει ξεκινήσει και ο συνεδριακός τουρισμός που είχε παγώσει τα δύο προηγούμενα χρόνια εξαιτίας της πανδημίας.
Τα ξενοδοχεία της Αθήνας είχαν τον Ιούλιο πληρότητα 63,3% από 46% τον Ιούλιο του 2021, μέση τιμή δωματίου (ADR) 117 ευρώ από 97 ευρώ πέρσι και έσοδο ανά διαθέσιμο δωμάτιο (RevPar) στα 74,5 ευρώ από 45 ευρώ πέρσι. Οι ξενοδόχοι της Αθήνας εκτιμούν ως οι πληρότητες το Σεπτέμβριο θα προσεγγίσουν τον 75%.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
“Εμείς οι Έλληνες” από την Θεατρική Ομάδα Μυκόνου
Κυκλάδες: Η αποθέωση της απλότητας (part 1)
Κυκλάδες: Νέο ταχύπλοο στα ενδοκυκλαδικά δρομολόγια
Κοπανιστή Μυκόνου: το τυρί που θα έπρεπε να ’χει τη φήμη του ροκφόρ
Κίνδυνος… «θάνατος» στο γήπεδο μπάσκετ στην Λάκκα – Πλήρης Αδιαφορία του Δήμου (Φωτό)
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΠΛΗΡΟΤΗΤΑ, ΤΑ ΝΕΑ ΤΗΣ ΜΥΚΟΝΟΥ, ΤΟΥΡΙΣΜΟΣ